Luigi Meneghello

Luigi MENEGHELLO naskiĝinta la 16-an de februaro 1922http://www.vicenza.com/mx_op-evdesc_cat-2013006_id-37594_lang-it.shtml en Malo proksime de  Vicenza kaj mortinta la 26-an de junio 2007 en Thiene  estis itala verkisto. Li estas konsiderita kiel unu el la plej originalaj reprezentantoj de la itala literaturo en la 20-a jarcento."Luigi Meneghello / Italio", Literaturo Podio, Zuriko, Aprilo 2005

 Biografio 
Luigi Mengehello naskiĝis la 16-an de februaro 1922 en Malo (Vicenza). Li magistriĝis pri filozofio en la Universitato de Padovo kaj post la 8-a de septembro 1943 partoprenis en la itala liberiga milito aliĝante al la “Partito d’Azione” (partio de agado).

En 1947 li transloĝiĝis al Anglio, kie li akiris la profesoran katedron de Itala Literaturo en la Universitato de Reading. Tie Meneghello fondis kaj estris ankaŭ la lokan fakon de Italaj Studoj.

En tiu tempo li kunlaboris kun multaj ĵurnaloj, kiel Comunità kaj Times literary supplement.

Dum lia kariero de universitata instruisto Meneghello verkis kaj publikigis multajn librojn. En 1963 li publikigis sian unuan verkon Libera nos a Malo, majestan prezenton de la vivo kaj civilizacio de sia vilaĝo, Malo.

En 1964 li publikigis I Piccoli Maestri, romano en kiu li rakontas pri siaj spertoj kiel partizano de la itala liberiga milito. Sekvis multaj aliaj verkoj, kie li, zorga enketanto de la itala realaĵo, observita de malproksime, kreis unikan lingvan eksperimenton kiu implikas la kunan ĉeeston de venetia dialekto, de la itala lingvo kaj de la angla lingvo.

Li verkis sporade por italaj ĵurnaloj (Corriere della Sera, La Stampa, Il Mondo, Epoca, L'Europeo, Il Gazzettino, Il Giornale di Vicenza) kaj por la angla gazeto The Guardian.

Inter 1963 kaj 1989 li skribis kompleksan intiman taglibron kiun li publikigis en tri volumoj sub la titolo Le carte.

En 1980 li forlasis la universitaton de Reading. Li translokiĝis al Londono kaj pasigis longajn periodojn en Thiene, en provinco de Vicenza.

En la periodo 2004-2006 li kunlaboris ankaŭ kun la gazeto Il Sole 24 Ore.

Li mortis en Thiene la 26-an de junio 2007.

 Verkoj 
 Libera nos a Malo, Mondadori, Milano, 1963
 Mi piccoli maestri, Mondadori, Milano, 1964
 Pomo Pero, Mondadori, Milano, 1974
 Fiori italiani, Mondadori, Milano, 1976
 L'acqua di Malo, Lubrina, 1986
 Il Tremaio. Note sull''inter-azione tra lingua e dialetto nelle scritture letero Ario, Lubrina, 1986
 Jura, Garzanti, Milano, 1987
 Bau-Sète!, Rizzoli, Milano, 1988;
 Leda e la schioppa, Moretti & Vitali, 1989
 Rivarotta, Moretti & Vitali, 1989
 Che fate quel giovane?, Moretti & Vitali, 1990
 Maredè, Maredè, Rizzoli, Milano, 1991
 Il dispatrio, Rizzoli, Milano, 1993
 Promemoria 1994
 Il Turbo e il Chiaro 1996
 La materia di Legadon, Rizzoli, Milano, 1997
 Le Carte. Volumo I: Anni sessanta, Rizzoli, Milano, 1999
 Le Carte. Volume II: Anni settanta, Rizzoli, Milano, 2000
 Le Carte. Volume III: Anni ottanta, Rizzoli, Milano, 2001
 Trapianti. Dall'inglese al vicentino, Rizzoli, Milano, 2002
 Quaggiù nella biosfera. Tre swarn mandir historio sul lievito poetico delle scritture, Rizzoli, Milano, 2004
 La materia di Legadon e altri reperti, Rizzoli, Milano, 2005

 Fontoj 

Kategorio:Italaj rezistantoj
Kategorio:Italaj verkistoj
Kategorio:Italaj politikistoj
Kategorio:Grand-oficiroj de la Ordeno de Merito de la Itala Respubliko